করোনায় আর্থিক কোনো ক্ষতি দেখছে না বিসিবি
করোনাভাইরাসের কারণে স্থবির হয়ে পড়েছে পুরো বিশ্ব। ক্রীড়াঙ্গনেও এর প্রভাব পড়েছে। বন্ধ হয়ে গেছে অনেক টুর্নামেন্ট, যে কারণে আয়ও বন্ধ হয়ে গেছে। ভারতীয় ক্রিকেট কন্ট্রোল বোর্ড (বিসিসিআই) ধারণা করছে প্রায় ১০ হাজার কোটি রুপি ক্ষতির মুখে পড়বে তারা। 







তবে করোনাভাইরাসের এই সংকটমুহূর্তে আর্থিকভাবে তেমন কোনো ক্ষতি দেখছে না বাংলাদেশ ক্রিকেট বোর্ড (বিসিবি)। 




বিসিবির বিসিবি পরিচালক ও অর্থ কমিটির প্রধান ইসমাইল হায়দারই মল্লিক বলেছেন, আমাদের রাজস্ব আয়ের টুর্নামেন্টগুলোর কোনোটাই করোনার কারণে বাদ পড়েনি। পাকিস্তান, আয়ারল্যান্ড সফরের কথা ছিল। সেগুলোতে তো আরেক বোর্ডের আয় হতো। 
বিসিবির এ পরিচালক আরও বলেন, আর্থিকভাবে বিসিবি ভালো অবস্থানে আছে। বলতে পারেন বিশ্বের সেরা পাঁচ বোর্ডের মধ্যেই আছি। ভারত, অস্ট্রেলিয়া, ইংল্যান্ড ও নিউজিল্যান্ডের পরই বাংলাদেশের অবস্থান। দক্ষিণ আফ্রিকা, পাকিস্তান এমনকি শ্রীলংকা থেকেও আমরা ভালো অবস্থানে। আর আমাদের কিছু সংরক্ষিত তহবিলও আছে।
অক্টোবরে অস্ট্রেলিয়ায় টি-টোয়েন্টি বিশ্বকাপ অনুষ্ঠিত হওয়ার কথা। যদি বিশ্বকাপ স্থগিত হয় তাহলে আর্থিকভাবে ধাক্কা খাবে বাংলাদেশ ক্রিকেট বোর্ড। তার কারণ বিসিবির রাজস্ব আয়ের ৫০ ভাগই আসে আইসিসির টুর্নামেন্ট থেকে। 
এ ব্যাপারে ইসমাইল হায়দার বলেন, আইসিসির টুর্নামেন্ট আছে এই বছরের শেষে। এশিয়া কাপ আছে সেপ্টেম্বর-অক্টোবরে। টুর্নামেন্টগুলো যদি মাঠে গড়ায়, তাহলে আমাদের খুব একটা ক্ষতির সম্ভাবনা নেই। তবে এই পরিস্থিতি দীর্ঘায়িত হলে আর্থিক ক্ষতি ২০-২৫ বা তার চেয়েও বেশি হতে পারে।

করোনাভাইরাসের কারণে স্থবির হয়ে পড়েছে পুরো বিশ্ব। ক্রীড়াঙ্গনেও এর প্রভাব পড়েছে। বন্ধ হয়ে গেছে অনেক টুর্নামেন্ট, যে কারণে আয়ও বন্ধ হয়ে গেছে। ভারতীয় ক্রিকেট কন্ট্রোল বোর্ড (বিসিসিআই) ধারণা করছে প্রায় ১০ হাজার কোটি রুপি ক্ষতির মুখে পড়বে তারা।